حسێن سەعبەری ئەندامی ئەنجومەنی نوێنەرانی عێراق رایگەیاند، لەبارەی پاسپۆرتی ئەلیکترۆنی و زیادکردنی رسوماتەکان پرسیارێکی ئاراستەی وەزیری ناوخۆی عێراق کردووە و تیایدا باسی لەوە کردووە کە پێی بڕیاری ژمارە ١٨٧ی ساڵی ٢٠٢١ی ئەنجومەنی وەزیران و بڕیاری وەزارەتی ناوخۆ ژمارە پێنجی ساڵی ٢٠٢١، زیادکردنی ٦٦ ھەزار دینار وەک رسوماتی دەرھێنانی پاسپۆرتی ئەلیکترۆنی جگە لە ٢٥ ھەزار دیناری تر کە یاساییە و بەھەمووی دەگاتە ٩١ ھەزار دینار، پێچەوانەی دەستوور و یاسا کارپێکراوەکانی عێراقە.
وتیشی، لە دەرھێنانی پاسپۆرتی ئەلیکترۆنیدا جگە لەوەی بە نایاسایی بڕێکی زۆر پارە لە ھاوڵاتیان وەردەگیرێت، قەرەباڵغییەکی زۆریش لە بەڕێوەبەرایەتییەکانی پاسۆرت دروستبووەو ئەوەش رێگەخۆشکەرە بۆ گەندەڵی و بەرتیل وەرگرتن.